Subject: Tegevusnäitajate esitamine
From: <[email-masked]>
To: <[email-masked]>, "Erkki Keldo - MKM" <[email-masked]>
Cc: "HM - HTM" <[email-masked]>, "info - MKM" <[email-masked]>, <[email-masked]>, "Justiits- ja Digiministeerium" <[email-masked]>
Date: Mon, 16 Mar 2026 00:05:03 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lugupeetud Haridus- ja Teadusministeerium, Majandus- ja
Kommunikatsiooniministeerium
Mareki Autokool OÜ ei esitanud tegevusnäitajaid HTMile ka eelmisel aastal
ega tee seda ka käesoleval aastal, kuna vastavad andmed on juba edastatud
Transpordiametile (TRAM). Andmed puudutavad õpilaste koolituse algust,
lõpetamist ja väljaantud tunnistusi kategooriate lõikes. Sama teabe korduv
küsimine teiselt riigiasutuselt tekitab põhjendamatut halduskoormust.
Õiguskantsler on oma vastuses mulle märkinud, et riik ei tohiks küsida
inimestelt ja ettevõtjatelt andmeid, mis tal juba olemas on ja millele on
võimalik tagada turvaline ning õiguspärane juurdepääs. Ka avaliku teabe
seadus (§ 431 lg 3) toetab andmete ühekordse kogumise põhimõtet. Kuigi
HTMi nõue andmete esitamiseks tugineb kehtivatele õigusaktidele, ei toeta
see andmete ristkasutust ega ole kooskõlas andmete ühekordse esitamise
põhimõttega. Ka argument, et tegevusnäitajate aruande maht ei ole suur, ei
õigusta iseenesest andmete korduvat küsimist olukorras, kus vajalikud
andmed on riigil juba olemas. Oluline on vähendada igasugust tarbetut
halduskoormust.
Mareki Autokool jätkab tegevusnäitajate esitamist ainult
Transpordiametile. Samuti teen üleskutse kõigile teistele autokoolidele
mitte esitada HTMile andmeid, mis on juba kättesaadavad Transpordiameti
kaudu, et vältida dubleerivat aruandlust ja vähendada halduskoormust.
Lisaks jääb arusaamatuks, mida HTM nende andmetega tegelikult peale hakkab
– millist lisandväärtust need andmed annavad, milliseid poliitikaid nende
põhjal kujundatakse ning kuidas kogutud teave toetab hariduspoliitikat või
riigi juhtimist.
On piinlik tõdeda, et aastal 2026 ei ole lihtne andmevahetus kahe
riigiasutuse vahel veel võimalik. Kui tegevusnäitajate andmeid ei ole
võimalik edastada riigiasutuste vahel lihtsa ja toimiva andmevahetuse
kaudu, siis võib Transpordiamet need vajadusel edastada ka perfokaardil –
see oleks tehnoloogilise taseme poolest vähemalt kooskõlas tänase
olukorraga. Soovitan kaaluda Majandus- ja Kommunikatsiooniministeeriumi
kodulehel oleva  <https://mkm.ee/personaalneriik> personaalse riigi
rubriigi eemaldamist, kuna TRAMi e-teenustes on mul kogunenud kümneid
näiteid, kuidas lihtsad digilahendused riigis puuduvad.
Samuti soovitan planeerida konkreetsed eelarvelised vahendid personaalse
riigi tegelikuks elluviimiseks. Praegu jääb mulje, et „personaalse riigi“
kontseptsioon eksisteerib pigem strateegiadokumentides kui toimivates
e-teenustes.

Sõitmiseni

Marek Vitsur

Mareki Autokool OÜ

Tel. 5082506

[email-masked] <mailto:[email-masked]>

www.marekiautokool.ee <http://www.marekiautokool.ee/>

 <http://www.marekiautokool.ee/>

  _____

Saatja: [email-masked] <[email-masked]> EENet <[email-masked]> nimel
Saadetud: neljapäev, 12. märts 2026 11:50
Adressaat: [email-masked] <[email-masked]>
Teema: Tegevusnäitajate esitamine

Hea täienduskoolitusasutus!

Vastavalt täiskasvanute koolituse seaduse § 8 punktile 5 on
tegevusnäitajate esitamise tähtaeg igal aastal 31. märts. Aruande
esitamise kohustus kehtib täienduskoolitusasutustele, kellel on
tegevusluba ja/või kes on EHISes esitanud majandustegevusteate.

Kui 2025. aasta aruanne on juba esitatud, palume seda sõnumit mitte
arvestada.

Tegevusnäitajaid saate edastada aadressil  <http://www.ehis.edu.ee>
www.ehis.edu.ee. EHISe õppeasutuste registris jõuate tegevusnäitajate
esitamise vormini, kui pärast sisse logimist:
1. Vahetate vaikimisi kuvatava rolli õppeasutuse nimega rolli vastu.
2. Vajutate vasakmenüüst "Koolid" -> "Õppeasutuse andmed".
3. Valite horisontaalmenüüst "Tegevusnäitajad".
4. Vajutate paberi/pliiatsi ikoonile 2025. aasta rea ees.
5. Kui tabeli kõikidesse lahtritesse saavad näitajad sisestatud, vajutage
nupule "Esita".
Täpsemalt juhendis:  <https://projektid.edu.ee/x/oI5BDQ>
https://projektid.edu.ee/x/oI5BDQ.

Tehniliste küsimuste korral palume pöörduda EHISe kasutajatoe poole:
[email-masked]
tel 765 5050 (E–R 9.00–16.00).

Sisuliste küsimuste korral leiate lisainfot veebilehelt
<https://www.hm.ee/sites/default/files/documents/2026-03/tegevusn%C3%A4ita
jate%20olemus.pdf>
https://www.hm.ee/sites/default/files/documents/2026-03/tegevusn%C3%A4itaj
ate%20olemus.pdf või pöörduge täiskasvanuhariduse peaeksperdi poole:
[email-masked].

NB! Kui tegevusnäitajate aruannet ei esitata, siis on Haridus- ja
Teadusministeeriumil õigus lugeda asutus täienduskoolitusest loobunuks ja
majandustegevusteade sulgeda.

Haridus- ja Teadusministeerium